11/09/2012 | Administración LocalMunicipal
Culleredo
Economía, Facenda, Réxime Interior
Aprobación definitiva da modificación da Ordenanza fiscal do imposto sobre obras e construcións e da Ordenanza fiscal da taxa por licenzas urbanísticas

Aprobación definitiva da modificación da ordenanza fiscal do Imposto sobre Obras e Construccións e da Ordenanza fiscal da Taxa por Licenzas Urbanísticas. Transcurrido o prazo de trinta día hábiles de exposición ao público da modificación da Ordenanza fiscal do Imposto sobre Obras e Construccións e da Ordenanza fiscal da Taxa por Licenzas Urbanísticas sin que se presentase ningunha reclamación, a modificación queda aprobada definitivamente publicándose o texto íntegro da modificación de seguido: 1. Modificar a ordenanza fiscal número 5, reguladora do imposto sobre construcións, instalacións e obras: a. Modificar o apartado primeiro do artigo 1, que pasará a ter a seguinte redacción: “1. O Imposto sobre Construcións, Instalacións e Obras é un tributo indirecto cun feito impoñible constituído pola realización, dentro do termo municipal, de calquera construción, instalación ou obra para a que se esixa obtención da correspondente licenza de obras ou urbanística, tendo ou non a mencionada licenza, ou para a que se esixa presentación de declaración responsábel ou comunicación previa, sempre que a expedición da licenza ou a actividade de control corresponda ao concello da imposición.” b. Modificar o apartado segundo do artigo 2, que pasará a ter a seguinte redacción: 2. No suposto de que a construción, instalación ou obra non sexa realizada polo suxeito pasivo contribuínte terán a condición de suxeitos pasivos substitutos do contribuínte quen soliciten as correspondentes licenzas, ou presenten as correspondentes declaracións responsábeis ou comunicacións previas ou realicen as construcións, instalacións ou obras. O substituto poderá esixir do contribuínte o importe da cota tributaria satisfeita. c. Modificar o artigo 4. xestión, que pasará a ter a seguinte redacción: “1. Os suxeitos pasivos estarán obrigados a presentar xunto coa solicitude da licenza, ou presentación de declaración responsábel ou comunicación previa, autoliquidación do imposto regulado nesta Ordenanza no impreso habilitado para o efecto polo Concello. Para o cálculo da base impoñible a determinar na autoliquidación terase en conta o orzamento presentado polos interesados sempre que o mesmo estivese visado polo colexio oficial correspondente cando constitúa un requisito preceptivo. Noutro caso a base impoñible será determinada polo departamento de Urbanismo.2. A cantidade ingresada terá a consideración de ingreso a conta da liquidación provisional e, no seu caso, definitiva.3. Cando se modifique o proxecto da construción, instalación ou obra e tivese un incremento no orzamento, unha vez que se aceptou a modificación pola Administración municipal os suxeitos pasivos deberán presentar autoliquidación complementaria pola diferenza entre o orzamento inicial e o modificado, con suxeición aos prazos, requisitos e efectos indicados nos apartados anteriores.4. Cando se conceda a licenza preceptiva ou se presente a declaración responsábel ou a comunicación previa ou cando, non tendo solicitado, concedido ou denegado aínda aquela (a licenza) ou presentado estas (a declaración responsábel ou a comunicación previa), se inicie a construción, instalación ou obra, practicarase unha liquidación provisional a conta, determinándose a base impoñible en función do orzamento presentado polos interesados sempre que o mesmo fora visado polo colexio oficial correspondente cando elo supoña un requisito preceptivo.5. Noutro caso a base impoñible será determinada polos técnicos municipais de acordo co custo estimado do proxecto.6. Á vista das construcións, instalacións ou obras efectivamente realizadas e do custo real efectivo das mesmas, o Concello, mediante a oportuna comprobación administrativa, poderá modificar, no seu caso, a base impoñible, practicando a correspondente liquidación definitiva e esixindo do suxeito pasivo ou reintegrándolle, no seu caso, a cantidade que corresponda.” 2. Modificar a ordenanza fiscal número 16, reguladora da taxa por licenzas urbanísticas a. Modificar o nome da ordenanza, que pasará a chamarse: Taxa por licenzas urbanísticas ou realización das actividades administrativas de control nos supostos en que a esixencia de licenza fora substituída pola presentación de declaración responsábel ou comunicación previa. b. Modificar o apartado segundo do artigo 2, que pasará a ter a seguinte redacción: “2. Son suxeitos pasivos, en concepto de substituto do contribuínte, quen solicite a correspondente licenza ou presente as correspondentes declaracións responsábeis ou comunicacións previas ou realice as construcións, instalacións ou obras.” Culleredo, 27 de agosto de 2012 O Alcalde, Asdo: Julio Sacristán de Diego